Miley Cyrusová

Miley Ray Cyrusová, rodným menom Destiny Hope Cyrus, (* 23. november 1992, Franklin, Tennessee, USA) je americká speváčka, skladateľka a herečka. V detstve obdržala menšie roly v seriáloch Doc a Big Fish. Tínedžerským idolom sa stala vďaka roli Miley Stewartovej v seriáli Disney Channel, Hannah Montana (2006 – 2011). Nasledovne podpísala zmluvu s vydavateľstvom Hollywood Records a nahrala svoj debutový album s názvom Meet Miley Cyrus (2007), ktorý bol certifikovaný trojitou platinovou platňou od Recording Industry Association of America (RIAA) za predaj 3 miliónov kópií. Miley vydala svoj druhý album Breakout (2008) a dostala hlasovú rolu v animovanom filme Blesk (Bolt).

Zahrala si tiež hlavnú úlohu vo filme Hannah Montana – Film (Hannah Montana: The Movie) a vydala EP s názvom The Time of Our Lives  (2009). V roku 2010 vyšiel jej tretí album Can't Be Tamed, ktorý sa stal najmenej predávaným albumom jej kariéry a zahrala si vo filme Posledná pieseň (The Last Song). Počas natáčania filmu začala chodiť s jej hereckým kolegom Liamom Hemsworthom. Počas rokov 2011 a 2012 sa sústredila na svoju hereckú kariéru a objavila sa v niekoľkých filmoch a seriáloch. Jej pohoršujúce sexuálne správanie vyvolalo širokú diskusiu v čase, kedy propagovala svoj štvrtý album Bangerz (2013). Mileyin nezávisle vydaný piaty album Miley Cyrus & Her Dead Petz (2015) sa odchýlil od jej tradičného popového štýlu a nahradili ho psychedelické experimentácie. V roku 2016 bola oznámená ako kouč pre jedenástu sériu speváckej súťaže The Voice. V roku 2019 vydala EP s názvom She Is Coming.

Časopis Forbes jej udelil 35. miesto v rebríčku „Celebrity 100“ so zárobkom 25 miliónov dolárov v roku 2008. V roku 2009 si polepšila a postúpila na 29. miesto. 23. decembra 2018 si s austrálskym hercom Liamom Hemsworthom povedali svoje áno vo Frankline vTennessee. V roku 2020 sa však rozviedli.

Detstvo 

Narodila sa vo Frankline v štáte Tennessee 23. novembra 1992, Leticii Jean „Tish“ Cyrusovej (rod. Finley) a spevákovi Billymu Rayovi Cyrusovi. Prišla na svet so supraventrikulárnou tachykardiou, čo je stav, ktorý spôsobuje abnormálnu pokojovú srdcovú frekvenciu. Jej rodné meno Destiny Hope (slovensky: osudová nádej), odráža presvedčenie svojich rodičov, že dokáže urobiť skvelé veci. Dostala prezývku „Smiley“, ktorá sa neskôr skrátila na „Miley“, pretože sa ako malé dieťa často usmievala. Premenovala sa na Miley Ray Cyrusovú; jej stredné meno je pamiatkou na starého otca, demokratického politika, Ronalda Ray Cyrusa.

Proti odporúčaniam hudobnej spoločnosti sa jej rodičia tajne zosobášili 28. decembra 1993, rok po jej narodení. Spolu majú ďalšie 2 deti, syna Braisona a dcéru Noah. Z predošlého vzťahu má z matkinej strany brata Tracea a sestru Brandi, zatiaľ čo z otcovej strany má brata Christophera, ktorý vyrastal so svojou matkou Kristin Luckey v Južnej Karolíne. Štyria z jej súrodencov sa tiež uplatnili v šoubiznise: Trace je spevák a gitarista elektronicko-popovej kapely Metro Station, Noah je herečka a speváčka, Braison je model a Brandi žurnalistka. Mileyina krstná matka je speváčka Dolly Parton.

Filmografia
 Veľká ryba (2003)
 To najlepšie z oboch svetov (2007)
 Blesk (2008)
 Hannah Montana – Film (2009)
 Posledná pieseň (2010)
Sex v meste 2  (2010)
 So Undercover (2011)
 LOL (2012)
 Miley: The Movement (2013)
 The Night Before (2015)
 A Very Murray Christmas (2015)
 Crisis in Six Scenes (2016)
 Guardians of the Galaxy Vol. 2 (2017)
 Black Mirror (2019)

Diskografia
Štúdiové albumyMeet Miley Cyrus (2007)Breakout (2008)Can't Be Tamed (2010)Bangerz (2013)Miley Cyrus & Her Dead Petz (2015)Younger Now (2017)
Plastic Hearts (2020) 
Extended plays (EP)

 The Time of Our Lives (2009)
 She Is Coming'' (2019)

Koncertné turné
 Best of Both Worlds Tour (2007 – 2008)
 Wonder World Tour (2009)
 Gypsy Heart Tour (2011)
 Bangerz Tour (2014)
 Milky Milky Milk Tour (2015)

Referencie

Iné projekty

Externé odkazy 
 Oficiálna stránka
 The Miley and Mandy Show na YouTube

Zdroj 

Popové speváčky USA
Filmové herečky USA
Televízne herečky USA
Detskí herci
Speváci-skladatelia USA
Skladatelia modernej hudby USA
Osobnosti z Tennessee